Nyeste Skilderie af Kiøbenhavn, 1810-05-08
Skrivelse fra Kiel af 1 Maji 1810. Den blide Aarstid, hvis Nærmelse i Aar en Tidlang var bleven forhalet ved barske Østenvinde, har i de seneste fjorten Dage indfundet sig hos os. Alt begynder nu at grønnes, Naturens Udseende bliver igjen yndigt og enhver Skabning faaer ligesom nyt Liv. De Syge, som Vinteren hidindtil havde indskrænket til deres Boeliger, vederqvæge sig nu igjen i den friske Luft og søge Hjelp ved lægende Urters og mineralske Vandes Brug. Jsær er deres Opmærksomhed henvendt paa den nyopdagede Sundhedsbrønd ved Bramstedt, hvis Berømmelse aalt mere og mere udbredes. Allerede i afvigte Aar besøgtes den saa flittig, at man undertiden paa een Gang talte 4 til 500 Mennesker, som søgte Hjelp der, og efter deres eenstemmige Paastand ogsaa fandt den. Lad end være, at Jndbildningskraften ogsaa her maaskee undertiden hævdede sin Rettighed, og at Nogle besøgte Kilden i den urigtige Mening, at de vare syge, eller troede sig lindrede, uden at være det, saa er det ikke mindre afgjort, at adskillige Patienter ved Vandets Brug ere blevne befriede for Gigt, Rørelse og adskillige Febertilfælde. Da der imidlertid foruden den egentlige Sundhedsbrønd endnu skal gives en Salt- og en Jernkilde, og disse forskjellige Vandes Brug i Flæng let kan medføre Skade, med mindre den Syges Tilstand behørigen bliver undersøgt af kyndige Mænd, og der rillige meddeles ham de fornødne diætetiske Forskrifter; saa var en Læges Nærværelse høist ønskelig. Vor Regjering, som altid med lige Aarvaagenhed er opmærksom paa enhver Gienstand, der mere eller mindre staaer i Forbindelse med Landets Vel, har ikke heller tabt denne Gjenstand af Sigte. Sundheds=Collegiet her i Staden har, efter høiere befaling, paa Stedet anstillet en Undersøgelse over Kildernes Beskaffenhed; og for at der med Brøndens medicinske Nytte kunde forenes enhver Beqvemmelighed, som Gjesterne kunde ønske sig, har Hs. Maj. allernaadigst meddeelt Bygmester Huben et Privilegium paa at opføre de fornødne Bygninger, ligesom man og med det første venter at see en duelig Læge beskikket, til hvem de Syge kunne henvende sig. Der vil altsaa i Fremtiden blive draget Omsorg for, at Brønden beskyttes mod Regn, Vind og Soelskin, da den ellers, efter Saakyndiges Dom, ikke kan medføre nogen Nytte for de Syge. Da Brønd gjesternes Antal i Fjor var saa betydeligt, venter man at det i Aar endnu vil blive langt større, siden Beqvemmelighederne nu ere skikkede til at tilfredsstille enhver billig Fordring. Skulde flere Aars Erfaring stadfæste Kildens lægende Kraft, saa haabe vi at den snart vil kunne nævnes ved Siden af Pyrmont og andre berømte Sundheds brønde, og at mange Syge fra vort Land kunne vinde deres Helbred igjen, uden at gjøre lange og kostbare Reiser. Udtog af en Skrivelse fra en Dansk Sømand, dat. Nysted d. 1. Maji. Vi bleve i Gaar jagede af en fiendtlig Flaade, da vi fra Gider til Nysted gik 3 i Følge. Skonnerten Zeka blev heftig angreben af Fienden; dens brave Besætning forsvarede sig længe, men maatte overgive sig, da Overmagten var for stor. Skibet blev opbrændt og Engelskmændene viste sig i deres sande Skikkelse. Endog efterat Skibet var erobret bleve de ved at nedsable Folkene, uagtet der blev raabt Pardon.